અમદાવાદ: કેલેન્ડર વર્ષ ૨૦૧૭ પૂરું થવાને હવે માત્ર બે સપ્તાહની વાર છે. ચાલુ વર્ષે શેરબજારને સીધી અસર કરે તેવી જીએસટીની અમલવારી જુલાઇ મહિનામાં થઇ હતી, એટલું જ નહીં નોટબંધી બાદ કોર્પોરેટ કંપનીનાં પરિણામો પર પણ તેની અસર જોવા મળી હતી. તેમ છતાં કેલેન્ડર વર્ષ ૨૦૧૭માં સેન્સેક્સમાં ૨૫ ટકાનો ઉછાળો નોંધાતો જોવા મળ્યો છે, જ્યારે તેની સરખામણીમાં મિડકેપ અને સ્મોલકેપ સેક્ટરના શેરમાં વધુ સુધારો નોંધાતો જોવા મળ્યો છે.